Το  **Πρωτάθλημα ποδοσφαίρου Βοσνίας-Ερζεγοβίνης**  (βοσνιακά: Premijer liga Bosne i Hercegovine, σερβικά: Премијер лига Босне и Херцеговине у фудбалу, κροατικά: Premijer Liga BiH) διοργανώνεται από την Ποδοσφαιρική Ομοσπονδία Βοσνίας και Ερζεγοβίνης (N/FSBiH). Ξεκίνησε την περίοδο 1997-98 και αποτελεί την κορυφαία ποδοσφαιρική διοργάνωση στη Βοσνία και Ερζεγοβίνη.

Ιστορία
-------

Ως το 1991 οι ομάδες της χώρας μετείχαν στο Πρωτάθλημα ποδοσφαίρου Γιουγκοσλαβίας, το οποίο είχαν κατακτήσει τρεις φορές: δύο η Φ.Κ. Σαράγεβο (1967, 1985) και μία η Ζελιέζνιτσαρ Σαράγεβο (1972). Πλασαρίσματα στην πρώτη τριάδα είχαν και άλλες δύο ομάδες: η Βελέζ Μόσταρ και η Σλόμποντα Τούζλα.

Τη σεζόν 1991-92, μολονότι είχαν αποχωρήσει οι ομάδες της Σλοβενίας και της Κροατίας, τρεις βοσνιακές ομάδες μετείχαν στο Γιουγκοσλαβικό πρωτάθλημα: η Ζελιέζνιτσαρ Σαράγεβο, η Βελέζ Μόσταρ και η Σλόμποντα Τούζλα. Όμως, το ξέσπασμα του εμφυλίου πολέμου στη Βοσνία την άνοιξη του 1992, τις ανάγκασε να αποχωρήσουν: από τις αρχές του β΄ γύρου η Ζελέζνισταρ και προς το τέλος και οι άλλες δύο. Το πρωτάθλημα ολοκληρώθηκε κανονικά από τις υπόλοιπες ομάδες που προέρχονταν από Σερβία, Μαυροβούνιο και Βόρεια Μακεδονία.

Την επόμενη σεζόν 1992-93 οι ομάδες της χώρας δεν μετείχαν σε κανένα πρωτάθλημα, λόγω των εχθροπραξιών ανάμεσα στις τρεις εθνότητες που τη συγκροτούν: του Βόσνιους, Σέρβους και Κροάτες. Εξαίρεση αποτέλεσε η ομάδα του σερβοβοσνιακού τομέα Μπόρατς Μπάνια Λούκα, η οποία πήρε μέρος στο νέο πρωτάθλημα της Ομοσπονδιακής Γιουγκοσλαβίας, μαζί με ομάδες από τη Σερβία και το Μαυροβούνιο. Όμως, κι αυτή αναγκάστηκε να μεταφέρει την έδρα της στο Βελιγράδι.

Τη σεζόν 1993-94 ξεκίνησαν πάλι οι ποδοσφαιρικές συναντήσεις αλλά καθώς η χώρα ήταν διαιρεμένη σε τρεις τομείς: κροατικό, σερβικό και βοσνιακό (μουσουλμανικό), διεξήχθησαν δύο ξεχωριστά πρωταθλήματα: ένα από τους Κροάτες-Βόσνιους, η Α΄ κατηγορία Ερζεγ-Βοσνίας (κροατ. *Prva nogometna liga Herceg-Bosne*), το οποίο συνέχισε να διεξάγεται ως την περίοδο 1999-2000, και ένα από τους Βόσνιους-Μουσουλμάνους. Οι ομάδες του σερβοβοσνιακού τομέα συνέχισαν να μετέχουν στο Πρωτάθλημα ποδοσφαίρου Σερβίας και Μαυροβουνίου αλλά από τη σεζόν 1995-96 δημιούργησαν και αυτές το δικό τους πρωτάθλημα, την Α΄ κατηγορία Σερβικής Δημοκρατίας (σερβ. *Прва лига Републике Српске у фудбалу*), το οποίο συνέχισε να διεξάγεται ως τη σεζόν 2001-02 και στη συνέχεια μετατράπηκε σε Β΄ κατηγορία.

### Η δημιουργία ενιαίου πρωταθλήματος

Ως το 1997 δεν υπήρχε πρωταθλήτρια ομάδα της χώρας, αναγνωρισμένη από την UEFA αν και η ομοσπονδία θεωρούσε πρωταθλήτριες τις ομάδες που κατακτούσαν το πρωτάθλημα του μουσουλμανικού τομέα. Το 1997-98 με πρωτοβουλία της UEFA διοργανώθηκαν αγώνες πλέι-οφ ανάμεσα στις καλύτερες ομάδες των τριών τομέων, για την ανάδειξη πρωταθλητή. Τον πρώτο αυτό τίτλο κατέκτησε η Ζελιέζνιτσαρ Σαράγεβο. Την επόμενη σεζόν 1998-99 δεν διεξήχθησαν πλέι-οφ κι έτσι δεν αναδείχθηκε επίσημος πρωταθλητής. Πλέι-οφ διεξήχθησαν πάλι το 2000 που ανέδειξαν πρωταθλήτρια την ΝΚ Μπρότνιο.

Από τη σεζόν 2000-01 ξεκινά η Πρέμιερ Λιγκ, με τη συμμετοχή ομάδων από τον κροατικό και το μουσουλμανικό τομέα, οι οποίοι είχαν συγκροτήσει την Ομοσπονδία Βοσνίας-Ερζεγοβίνης. Από το 2002-03, που ξεκινούν να συμμετέχουν και οι σερβικές ομάδες στην Πρέμιερ Λιγκ, έχουμε ενιαίο πρωτάθλημα της χώρας. Τα παλιά επί μέρους πρωταθλήματα συνεχίζονται ως β΄ κατηγορία, και οι πρωταθλητές τους ανεβαίνουν στην Πρέμιερ.

Πρωταθλητές τομέων
------------------

| Σεζόν | **Βοσνιακή Λίγκα** | **Κροατοβοσνιακή Λίγκα** | **Σερβοβοσνιακή Λίγκα** |
| --- | --- | --- | --- |
| 1994 | Τσέλικ Ζένιτσα | Σιρόκι Μπρίγιεκ | Δεν είχε συσταθεί |
| 1994-95 | Δεν διεξήχθη | Σιρόκι Μπρίγιεκ |  Δεν είχε συσταθεί |
| 1995-96 | Τσέλικ Ζένιτσα | Σιρόκι Μπρίγιεκ | Μπόκσιτ Μίλιτσι |
| 1996-97 | Τσέλικ Ζένιτσα | Σιρόκι Μπρίγιεκ | Ρούνταρ Ούγκλιεβικ |
| 1997-98 | Μπόσνα Βίσοκο | Σιρόκι Μπρίγιεκ | Ρούνταρ Ούγκλιεβικ |
| 1998-99 | Φ.Κ. Σαράγεβο | NK Ποσούσγιε | Ράντνικ Μπιγελίνα |
| 1999-00 | Γεντίνστβο Μπίχατς | NK Ποσούσγιε | Μπόκσιτ Μίλιτσι |
| 2000-01 | Δεν συνεχίστηκε | Δεν συνεχίστηκε | Μπόρατς Μπάνια Λούκα |
| 2001-02 | Δεν συνεχίστηκε | Δεν συνεχίστηκε | Λεοτάρ Τρεμπίνιε |
|

Πρωταθλητές Play-off Βοσνίας-Ερζεγοβίνης
----------------------------------------

| Χρονιά | Πρωταθλητής |
| --- | --- |
| 1997-98 | **Ζελιέζνιτσαρ Σαράγεβο** |
| 1998-99 | **Φ.Κ. Σαράγεβο\*** |
| 1999-00 | **ΝΚ Μπρότνιο** |
|

**\***Ο τίτλος αυτός δεν αναγνωρίστηκε από την UEFA, αφού την περίοδο εκείνη δεν διεξήχθησαν τα προγραμματισμένα πλέι-οφ, λόγω μποϊκοτάζ από τους βοσνιακούς συλλόγους.

Πρωταθλητές Πρέμιερ Λιγκ Βοσνίας-Ερζεγοβίνης
--------------------------------------------

| Χρονιά | Πρωταθλητής |
| --- | --- |
| 2000-01 | **Ζελιέζνιτσαρ Σαράγεβο** |
| 2001-02 | **Ζελιέζνιτσαρ Σαράγεβο** |
| 2002-03 | **Λεοτάρ Τρεμπίνιε** |
| 2003-04 | **Σιρόκι Μπρίγιεκ** |
| 2004-05 | **Ζρίνσκι Μόσταρ** |
| 2005-06 | **Σιρόκι Μπρίγιεκ** |
| 2006-07 | **Φ.Κ. Σαράγεβο** |
| 2007-08 | **ΦΚ Μόντριτσα** |
| 2008-09 | **Ζρίνσκι Μόσταρ** |
| 2009-10 | **Ζελιέζνιτσαρ Σαράγεβο** |
| 2010-11 | **Μπόρατς Μπάνια Λούκα** |
| 2011-12 | **Ζελιέζνιτσαρ Σαράγεβο** |
| 2012-13 | **Ζελιέζνιτσαρ Σαράγεβο** |
| 2013-14 | **Ζρίνσκι Μόσταρ** |
| 2014-15 | **Φ.Κ. Σαράγεβο** |
| 2015-16 | **Ζρίνσκι Μόσταρ** |
| 2016-17 | **Ζρίνσκι Μόσταρ** |
| 2017-18 | **Ζρίνσκι Μόσταρ** |
| 2018-19 | **Φ.Κ. Σαράγεβο** |
| 2019-20 | **Φ.Κ. Σαράγεβο** |
| 2020-21 | **Μπόρατς Μπάνια Λούκα** |
| 2021-22 | **Ζρίνσκι Μόσταρ** |
| 2022-23 | **Ζρίνσκι Μόσταρ** |

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ανώτατα ποδοσφαιρικά πρωταθλήματα της Ευρώπης (UEFA) |
| --- |
|  |
| Ενεργά | 
* Αγγλία
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βόρεια Ιρλανδία
* Βόρεια Μακεδονία
* Βοσνία-Ερζεγοβίνη
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Καζακστάν
* Κοσσυφοπέδιο
* Κροατία
* Κύπρος
* Λετονία
* Λευκορωσία
* Λιθουανία
* Λουξεμβούργο
* Μάλτα
* Μαυροβούνιο
* Μολδαβία
* Νήσοι Φερόες
* Νορβηγία
* Ολλανδία
* Ουαλία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σκωτία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |
|  |
| Μη αναγνωρισμένα | 
* Κριμαία
* Νήσος Μαν
* Τ.Δ.Β.Κ.
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Σοβιετική Ένωση
* Τσεχοσλοβακία
 |

 |